
DR.31.10.2013 51 

  
Laporan Lapangan dan Pengesahan daripada Ketua Kampung untuk memutuskan tuntutan 
tersebut.  

Tuan Yang di-Pertua, saya hendak tahu, berapakah sebenarnya keluasan tanah 
NCR yang telah diukur setakat ini dan berapakah jumlah hektar yang sudah diwartakan? Ini 
amat penting bagi kita Tuan Yang di-Pertua sebab saya mengetahui selain daripada bajet 
tahun hadapan, tahun lalu pun telah diperuntukkan untuk menangani masalah-masalah ini. 
Soal ini penting dan saya menganggap tanah tersebut bukan sahaja penting untuk 
bercucuk tanam tetapi satu aset yang berharga dan tanah NCR dianggap sebagai waris 
yang perlu dipertahankan untuk survival generasi masa akan datang. Jadi saya 

mencadangkan tanah-tanah NCR yang diukur dan pengesahan pemilik tanah hendaklah 
dilonggarkan proses penyiasatannya serta dipermudahkan proses perundangan di 
mahkamah.  

Kalau dilihat hari ini, atas keprihatinan kerajaan negeri, mereka telah 
menggerakkan satu usaha iaitu yang dikenali sebagai- diberi melalui geran komunal di 
mana pemberi tanah ini- tanah terancang ataupun Tanah Terancang Fast Track 
dipermudahkan supaya geran komunal dikeluarkan di negeri Sabah. Maksud saya Tuan 
Yang di-Pertua, apabila kerajaan memberikan geran komunal ini, sudah tentu akan dapat 
memberikan pembangunan yang cepat kepada penduduk-penduduk yang terlibat.  

Tuan Yang di-Pertua, untuk makluman dalam Dewan Rakyat yang mulia ini, 
penyelesaian isu tanah NCR ini adalah Mesyuarat Jawatankuasa Kabinet mengenai 
Bumiputera Sabah dan Sarawak yang telah dipengerusikan sendiri oleh Yang Amat 
Berhormat Perdana Menteri sendiri. Jawatankuasa itu telah ditubuhkan pada tahun 2010 
secara khusus berusaha untuk meneliti dan menyelesaikan pelbagai isu membabitkan 
pendidikan, prasarana, kemiskinan dan seumpamanya di kedua-dua negeri ini.  

Isu yang penting sekarang ialah bagaimana untuk menangkis persepsi betul atau 
salah bahawa kerajaan merampas tanah rakyat seperti yang dicanangkan oleh pihak 
pembangkang. Memang diakui bahawa kerajaan negeri banyak memberikan tanah melalui 
pemberian geran tanah kepada penduduk. Akan tetapi hakikat bahawa berlaku sesuatu 
yang tidak kena dari segi pengambilan tanah NCR. Oleh itu, sesetengah pihak mahu 
kerajaan negeri mengukur tanah NCR mengikut seksyen 18, Kanun Tanah Negeri dan 
bukannya di bawah seksyen 6 bagi membolehkan geran berasingan dan persendirian 
diberikan. Pemilik tanah peribumi tidak mahu berlaku apabila tanah mereka diukur mengikut 
seksyen 6, maka ia dikategorikan sebagai rizab komunal peribumi. Mereka bimbang jika 
tanah berkenaan diambil, kemudian hari mungkinkah mereka akan diberikan pampasan 
atau yang diperlukan oleh rakyat sekarang ialah mereka diberi geran persendirian. Jadi 
saya pohon kepada pihak Kerajaan Persekutuan supaya memperhalus soal-soal ini 
walaupun tampak keprihatinan Kerajaan Pusat dalam memberikan peruntukan berkenaan. 

Tuan Yang di-Pertua, saya ingin terus kepada satu lagi isu iaitu berkenaan dengan 
soal kedaulatan Islam yang nampaknya hari ini telah cuba digugat oleh segelintir Badan 
Bukan Kerajaan (NGO) dari negara ini kononnya di atas dasar hak asasi manusia atau 
human rights, dengan izin. Gerakan ini di bawah tuntutan gabungan NGO- Hak Asasi 
Manusia atau dikenali sebagai COMANGO yang mana di bawah gabungan ini terdiri 
daripada 54 NGO pelbagai latar belakang. Kita sudah mendapat maklum bahawa 
COMANGO ini menghantar laporannya kepada Pertubuhan Bangsa-Bangsa Bersatu (PBB) 
di Geneva pada minggu lalu dengan mengandungi tuntutan yang boleh disifatkan sebagai 
keterlaluan dan menghakis kedaulatan serta kedudukan Islam dalam negara kita. Antara 
tuntutan COMANGO ialah:-  

(i) menuntut kebebasan untuk murtad sebagai hak kebebasan 
beragama dan menafikan bidang kuasa Mahkamah Syariah 
dalam menentukan keislaman seseorang itu;  

(ii) menghapuskan undang-undang jenayah yang sedang berkuat 
kuasa; 

(iii) memberikan gambaran buruk terhadap usaha kerajaan 
menyampaikan dakwah Islam kepada Orang Asli; 

(iv) mengiktiraf hak pengamal lesbian, gay, biseksual, transeksual, 
LGBT; dan  



Laporan Lapangan dan Pengesahan daripada Ketua Kampung untuk memutuskan tuntutan tersebut. Tuan Yang di-Pertua, saya hendak tahu, berapakah sebenarnya keluasan tanah NCR yang telah diukur setakat ini dan berapakah jumlah hektar yang sudah diwartakan? Ini amat penting bagi kita Tuan Yang di-Pertua sebab saya mengetahui selain daripada bajet tahun hadapan, tahun lalu pun telah diperuntukkan untuk menangani masalah-masalah ini. Soal ini penting dan saya menganggap tanah tersebut bukan sahaja penting untuk bercucuk tanam tetapi satu aset yang berharga dan tanah NCR dianggap sebagai waris yang perlu dipertahankan untuk survival generasi masa akan datang. Jadi saya. mencadangkan tanah-tanah NCR yang diukur dan pengesahan pemilik tanah hendaklah dilonggarkan proses penyiasatannya serta dipermudahkan proses perundangan di mahkamah. Kalau dilihat hari ini, atas keprihatinan kerajaan negeri, mereka telah menggerakkan satu usaha iaitu yang dikenali sebagai- diberi melalui geran komunal di mana pemberi tanah ini- tanah terancang ataupun Tanah Terancang Fast Track dipermudahkan supaya geran komunal dikeluarkan di negeri Sabah. Maksud saya Tuan Yang di-Pertua, apabila kerajaan memberikan geran komunal ini, sudah tentu akan dapat memberikan pembangunan yang cepat kepada penduduk-penduduk yang terlibat. Tuan Yang di-Pertua, untuk makluman dalam Dewan Rakyat yang mulia ini, penyelesaian isu tanah NCR ini adalah Mesyuarat Jawatankuasa Kabinet mengenai Bumiputera Sabah dan Sarawak yang telah dipengerusikan sendiri oleh Yang Amat Berhormat Perdana Menteri sendiri. Jawatankuasa itu telah ditubuhkan pada tahun 2010 secara khusus berusaha untuk meneliti dan menyelesaikan pelbagai isu membabitkan pendidikan, prasarana, kemiskinan dan seumpamanya di kedua-dua negeri ini. Isu yang penting sekarang ialah bagaimana untuk menangkis persepsi betul atau salah bahawa kerajaan merampas tanah rakyat seperti yang dicanangkan oleh pihak pembangkang. Memang diakui bahawa kerajaan negeri banyak memberikan tanah melalui pemberian geran tanah kepada penduduk. Akan tetapi hakikat bahawa berlaku sesuatu yang tidak kena dari segi pengambilan tanah NCR. Oleh itu, sesetengah pihak mahu kerajaan negeri mengukur tanah NCR mengikut seksyen 18, Kanun Tanah Negeri dan bukannya di bawah seksyen 6 bagi membolehkan geran berasingan dan persendirian diberikan. Pemilik tanah peribumi tidak mahu berlaku apabila tanah mereka diukur mengikut seksyen 6, maka ia dikategorikan sebagai rizab komunal peribumi. Mereka bimbang jika tanah berkenaan diambil, kemudian hari mungkinkah mereka akan diberikan pampasan atau yang diperlukan oleh rakyat sekarang ialah mereka diberi geran persendirian. Jadi saya pohon kepada pihak Kerajaan Persekutuan supaya memperhalus soal-soal ini walaupun tampak keprihatinan Kerajaan Pusat dalam memberikan peruntukan berkenaan. Tuan Yang di-Pertua, saya ingin terus kepada satu lagi isu iaitu berkenaan dengan soal kedaulatan Islam yang nampaknya hari ini telah cuba digugat oleh segelintir Badan Bukan Kerajaan (NGO) dari negara ini kononnya di atas dasar hak asasi manusia atau human rights, dengan izin. Gerakan ini di bawah tuntutan gabungan NGO- Hak Asasi Manusia atau dikenali sebagai COMANGO yang mana di bawah gabungan ini terdiri daripada 54 NGO pelbagai latar belakang. Kita sudah mendapat maklum bahawa COMANGO ini menghantar laporannya kepada Pertubuhan Bangsa-Bangsa Bersatu (PBB) di Geneva pada minggu lalu dengan mengandungi tuntutan yang boleh disifatkan sebagai keterlaluan dan menghakis kedaulatan serta kedudukan Islam dalam negara kita. Antara tuntutan COMANGO ialah:-. (i) menuntut kebebasan untuk murtad sebagai hak kebebasan beragama dan menafikan bidang kuasa Mahkamah Syariah dalam menentukan keislaman seseorang itu; (ii) menghapuskan undang-undang jenayah yang sedang berkuat kuasa; (iii) memberikan gambaran buruk terhadap usaha kerajaan menyampaikan dakwah Islam kepada Orang Asli; (iv) mengiktiraf hak pengamal lesbian, gay, biseksual, transeksual, LGBT; dan.